**ПЛАН - ПРОГРАМА**

**ЗА РАЗВИТИЕ НА ДЕЙНОСТТА**

**НА НАРОДНО ЧИТАЛИЩЕ „ХРИСТО БОТЕВ-1918”**

**С.НОВА ВЪРБОВКА,ОБЩ.СТРАЖИЦА**

**ЗА 2024 ГОДИНА**

Съгл. чл. 26 , ал. 2 от ЗНЧ

Основната цел на Програмата е да начертае приоритетите в работата на НЧ „Христо Ботев 1918“ през 2024 година в съответствие с ролята и мястото на народните читалища, а именно: утвърждаването на българското читалище не само като традиционна културна и просветна организация, но и като съвременна гражданска организация, призована на обхване по – широк кръг от населението, стремеж да обръща все по-голямо внимание на потребностите на младите хора. Целите на народните читалища, в това число и нашето, определени в ЗНЧ са насочени към обогатяване на културният живот на населеното място , развитие и обогатяване на социалната и образователната дейност, запазване и възраждане на традициите и обичаите, осигуряване на достъп до информация и др.

На територията на село Нова Върбовка функционира едно читалище – „Христо Ботев 1918“, което има голямо значение за културното, интелектуално и творческо развитие. Читалището работи съвместно с ПК „ Надежда“, като съчетаваме дейностите и си оказваме взаимна помощ. През последната година нарасна интереса на нашите съселяни към мероприятията във връзка с културния календар и участия в множество конкурси и изяви , като се мотивират и искрено се радват на получените отличия. Сътрудничество между двете културни институции допринася за проява на интерес и засилване на стремежа ни да възродим традициите. Все по-вече млади хора, живеещи извън селото желаят и се включват в мероприятията. През 2024 г. все така усилено ще работим в тази посока.

През изминалата година се наложи като традиционна сбирка - два пъти в седмицата за литературно четене, на която секретарят на читалището представя и чете книги от различни автори и на различна тематика. Там се обсъждат и съвместно изработват конкурсни предмети , уточняват се конкурсите, в който да участва читалището, както и се обсъждат и разпределят конкретните изделия, беседва се на различни теми. Продължава работата , набиране и систематизиране на материали по Алманаха „ Нова Върбовка- свидно бащино огнище, обич, гордост и тревога“. Започна събиране на автентични ръчно тъкани материали от „старите сандъци на баба“, с които се шият народни носии. Продължава събирането на писмени и снимкови материали за историята на селото, за родовите корени, заснемането на интересни истории, известни местни фамилии, етнографско, кулинарно наследство, флората и фауната на региона – всичко това насърчава съвместното участие на различни социални и граждански групи и културни институции и осигурява приемственост на поколенията.

Ще работим за приобщаване на младите хора към читателската аудитория, което налага да събудим интереса им и да има какво да предложим. Библиотечната дейност, е формата чрез която читалището ще реализира задачата си за разширяване и обогатяване на знанията и интереса към науката, изкуството и култура у месното население .

Със съдействието на кметството и съвместно с ПК „Надежда“ ще организираме и проведем мероприятията и празниците за отбелязване на бележити дати, застъпени в културния календар за 2024 г.

Ще разширяваме дейността на трите любителски клуба : Кулинарен клуб, който много успешно се представя и през 2024 г. ще увеличим участията в по-вече фестивали в региона и страната; клуб „Сръчковци“ освен обичайните участия с различни експонати започна изработването на народни носии от ръчно тъкани автентични платове за нуждите на читалището; отворен клуб „Творец“, който представя читалището с литературни творби има за цел събиране на стихове и есета, чиито автори са членове на читалището и отпечатването им в стихосбирка.

Ще продължим участията си в обявени конкурси, състезания и др. изяви за популяризиране дейността и засилване на разпознаваемостта на читалището ни в общината, областта и страната. Ще разчитаме на ползотворно сътрудничество и обединяване на възможности, желания и ентусиазъм в усилията ни за утвърждаване на читалището ни, като желано средище, за запазване на дълбоката взаимовръзка с миналото, традициите, с образованието и благотворителността, изграждащи авторитета на читалището.

10.11.2023 г. Председател : ……………..

С. Нова Върбовка / Нина Николова/